Legal Document

Category: 85

Text:
10.ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΚΟΙΝΩΝΙΚΩΝ ΥΠΗΡΕΣΙΩΝ ΚΑΙ  ΔΗΜΟΣΙΩΝ ΕΡΓΩΝ   Αριθ.Γ5α/οίκ. 3491/604  της 12 Απρ. 1979/13 Μαρτ. 1980 (ΦΕΚ Β΄ 254)  Περί τρόπου καθορισμού σειράς προτεραιότητας για τη χορήγηση στεγαστικής συνδρομής σε θεομηνιόπληκτους. Έχοντας υπόψη: 1.Τις διατάξεις: α) του άρθρ. 16 του Νόμ. 4467/65, β)του Β.Δ. 460/65, γ) του Α.Ν. 64/67, δ) του Ν.Δ. 1138/1972, ε) του Νόμ. 397/76. 2.Την υπ’ αριθ. ΕΔ2α/04/20/Φ.Θ.2.1.1./31 Ιαν. 1979 ΦΕΚ 106 Β «περί αντικαταστάσεως της υπ’ αριθ. ΕΔ2/α/04/59/Φ.Θ.2.1.1./1978 αποφάσεως περι μετατάξεως αρμοδιοτήτων του Υπουργού Δημ. Έργων εις τον Υφυπουργόν του αυτού Υπουργείου». 3.Την γνώμη του Συντονιστικού Συμβουλίου Στεγάσεως της υπ’ αριθ. 26/13.2.79 συνεδριάσεώς του, αποφασίζουμε: 1.Οι αναγνωριζόμενοι δικαιούχοι στεγαστικής συνδρομής για απόκτηση κατοικίας ή επισκευή της παλαιάς ή επέκταση παραχωρηθείσης έτοιμης κατοικίας, στα πλαίσια των προγραμμάτων αποκαταστάσεως θεομηνιοπλήκτων του Υπουργείου Κοινωνικών Υπηρεσιών, θα λαμβάνουν εφεξής τη συνδρομή με σειρά προτεραιότητας που θα καθορίζεται βάσει του συνολικού αριθμού των βαθμών που θα συγκεντρώνει κάθε δικαιούχος από τα εξής στοιχεία: α)Για κάθε μέλος της οικογενείας του, όπως είχε η σύνθεση αυτής όταν αναγνωρίστηκε το δικαίωμα, βαθμοί 10. β)Για κάθε χρόνο που έχει περάσει από τότε που αναγνωρίστηκε το δικαίωμα, βαθμοί 10. γ)Εάν το οίκημα που έχει πληγεί από τη θεομηνία είναι κατεδαφισμένο, βαθμοί 30. δ)Για κάθε χρόνο που έχει περάσει από της κατεδαφίσεως, βαθμοί 10. ε)Εάν η οικογένεια εξακολουθεί να διαμένει μονίμως στον πληγέντα οικισμό, βαθμοί 100. Ειδικά οι αναγνωριζόμενοι δικαιούχοι συνδρομής για προσθήκη δωματίου βάσει του άρθρ. 19 του Νόμ. 543/77 σε παραχωρηθείσα από το Κράτος κατοικία στην οποία διαμένουν, δεν θα λαμβάνουν βαθμούς για την κατεδάφιση του σπιτιού των, για δε τα υπόλοιπα ως ανωτέρω στοιχεία θα βαθμολογούνται με το ήμισυ των αντιστοίχων βαθμών. 2.Για την ορθή εφαρμογή της ανωτέρω βαθμολογίας σας δίνουμε τις εξής διευκρινήσεις. α)Σαν μέλη της οικογενείας θα λαμβάνονται εκείνα τα οποία αναφέρονται στα δικαιολογητικά που υπέβαλε ο αρχηγός βάσει των οποίων αναγνωρίστηκε το δικαίωμα. Αυξομειώσεις της συνθέσεως της οικογενείας μετά την αναγνώριση του δικαιώματος δεν λαμβάνονται υπόψη, για βαθμολογία. (Μετά τη σελ. 84,322(α) Σελ. 84,323 Τεύχος 775-Σελ. 133 Πληττόμενοι από θεομηνίες και άλλα έκτακτα γεγονότα 35.Β.ε.9-10    β)Εάν για την ίδια οικογένεια έχουν εκδοθεί περισσότερες από μία αποφάσεις θα λαμβάνεται υπόψη εκείνη με την οποία αναγνωρίστηκε για πρώτη φορά το δικαίωμα στεγαστικής συνδρομής, ανεξάρτητα εάν πρόκειται για δικαίωμα επισκευής ή ανακατασκευής. γ)Βαθμούς προτεραιότητας λόγω κατεδαφίσεως, θα λαμβάνουν εκείνοι των οποίων το ακίνητο που πλήγηκε από τη θεομηνία είναι κατεδαφισμένο από τα θεμέλια ή έχει διαμορφωθεί για τη χρήση του σαν αποθήκη ή σταύλος και έχουν εκτελεστεί για το σκοπό αυτό οι εργασίες που προβλέπονται από τις κοινές αποφάσεις Δ4γ/5457/2612/29.4.66, Δ4β/11446/ 16.10.67 και Γ6β/35752/2935/16.11.77. 3.Οι αναγνωριζόμενοι δικαιούχοι θα καταχωρούνται σε ειδικό βιβλίο μητρώου, που θα τηρείται στην αρμόδια Δ/νση ή Τμήμα Κοιν. Προνοίας του Νομού, είτε κατά οικισμό είτε ενιαίως, κατά την κρίση της Υπηρεσίας αυτής και απέναντι σε κάθε δικαιούχο θα σημειώνονται σε ειδικές στήλες οι επί μέρους βαθμοί και το άθροισμα αυτών. Η Βαθμολογία κάθε δικαιούχου, που θα καταχωρείται στο παραπάνω βιβλίο μητρώου, δεν θα τροποποιείται κάθε φορά που μεταβάλλονται μέσα στο χρόνο οι παράγοντες βάσει των οποίων διαμορφώθηκε. Τροποποιήσεις της βαθμολογίας θα γίνονται μόνο το μήνα Ιανουάριο κάθε χρόνο βάσει των μεταβολών που έγιναν κατά την διάρκεια του προηγουμένου χρόνου. Έτσι η βαθμολογία κάθε δικαιούχου θα ισχύει μέχρι της ως ανωτέρω τροποποιήσεώς της. 4.Η επιλογή των δικαιούχων για την ένταξή τους στους πίνακες που θα στέλνονται μέσα στο χρόνο στην ΕΚΤΕ, για δανειοδότηση, θα γίνεται με βάση τη συνολική βαθμολογία των, προτιμουμένων εκείνων που έχουν τους περισσότερους βαθμούς. Σε περίπτωση ισοβαθμίας, η σειρά προτεραιότητας μεταξύ των ισοβαθμούντων θα καθορίζεται από την προτεραιότητα της ημερομηνίας εκδόσεως της αρχικής αποφάσεως αναγνωρίσεως του στεγαστικού δικαιώματος και για δικαιούχους που έχουν αναγνωριστεί με απόφαση της αυτής ημερομηνίας εκδόσεως θα γίνεται κλήρωση. 5.Από τις πιστώσεις που κατανέμονται κάθε χρόνο στο Νομό για στεγαστικά δάνεια επιτρέπουμε στον οικείο Νομάρχη να διαθέτει ποσοστό μέχρι 10% για τη δανειοδότηση δικαιούχων εκτός σειράς προτεραιότητας, εάν πρόκειται για περιπτώσεις εξαιρετικές για τις οποίες συντρέχουν ειδικοί λόγοι και υπάρχει ανάγκη αμέσου δανειοδοτήσεως. Η ένταξη σε πίνακες δανειοδοτήσεως τέτοιων εξαιρετικών περιπτώσεων θα γίνεται μετά από προηγούμενη απόφαση του Νομάρχη στην οποία θα αιτιολογείται κάθε μία εντασσομένη περίπτωση χωριστά.    Σελ. 84,324 Τεύχος 775-Σελ. 134 6.Οι Δ/νσεις ή τα Τμήματα Κοινωνικής Προνοίας των Νομών θα πρέπει στο εξής να επιλέγουν τους δικαιούχους δια δανειοδότηση με το σύστημα προτεραιότητας που καθορίζει η απόφασή μας αυτή. Εάν όμως για τεχνικούς ή άλλους λόγους, εκτιμώμενους κατά την κρίση των Υπηρεσιών αυτών, η άμεση εφαρμογή της αποφάσεως θα επιφέρει καθυστέρηση στο ρυθμό του προγράμματος μπορεί να γίνει επιλογή δικαιούχων με το προ αυτής ισχύον καθεστώς, πάντως όμως όχι πέραν της 31-12-79 γιατί μετά την ημερομηνία αυτή θα εφαρμοστεί γενικά η παρούσα απόφαση. 7.Τα οριζόμενα με την παρούσα απόφαση θα εφαρμόζονται και για τη διάθεση οικοπέδων προς θεομηνιοπλήκτους, που παραχωρούνται στα πλαίσια των προγραμμάτων στεγάσεως του Υπουργείου Κοιν. Υπηρεσιών, εφ’ όσον τα προς διάθεση οικόπεδα είναι λιγώτερα από τον αριθμό των δικαιούχων. Στις περιπτώσεις αυτές από τους δικαιούχους που προορίζονται να στεγαστούν στα οικόπεδα της συγκεκριμένης θέσεως, θα επιλέγεται ίσος αριθμός προς τον αριθμόν των δυναμένων να καλυφθούν με τα διαθέσιμα οικόπεδα και θα γίνεται μεταξύ αυτών η κλήρωση. 8.Η απόφασή μας αυτή ισχύει για όλα τα προγράμματα στεγάσεως πληγέντων από σεισμούς, κατολισθήσεις, πλημμύρες και γενικά από θεομηνίες και κάθε προηγούμενη απόφαση σχετική με την προτεραιότητα αποκαταστάσεως των δικαιούχων των προγραμμάτων αυτών καταργείται.   35.Β.ε.10 Πληττόμενοι από θεομηνίες και άλλα έκτακτα γεγονότα